|  |
| --- |
| **OBRAZAC SADRŽAJA DOKUMENTA ZA SAVJETOVANJE** |
|  |
| **Naslov dokumenta** | Odluka o području i granicama mjesnog odbora te izboru članova vijeća mjesnog odbora na području Općine Punat |
| **Stvaratelj dokumenta, tijelo koje provodi savjetovanje** | Jedinstveni upravni odjel Općine Punat |
| **Svrha dokumenta** | Ovom Odlukom propisuje se područje, granice i sjedište mjesnog odbora te izbor članova vijeća mjesnog odbora, tijela za provedbu izbora, provođenje izbora, glasovanje i utvrđivanje rezultata glasovanja, troškovi za provođenje izbora, zaštita izbornog prava i konstituiranje vijeća. Na pitanja izbora članova vijeća mjesnog odbora koja nisu uređena ovom Odlukom odgovarajuće se primjenjuju odredbe Zakona o lokalnim izborima. |
| **Datum dokumenta** | 20. rujna 2022. godine |
| **Opis teme, prijedloga ili problema o kojemu se provodi savjetovanje** | Člancima 69.-71. Statuta Općine Punat (“Službene novine Primorsko-goranske županije”, broj 8/18, 10/19, 3/20 i 3/21) propisano je da se na području Općine Punat mogu osnovati mjesni odbori, kao oblici mjesne samouprave, a radi ostvarivanja neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana. Mjesni odbor osniva se za pojedina naselja ili za dijelove naselja koji čine zasebnu razgraničenu cjelinu (dio naselja). Mjesni odbor je pravna osoba. Člankom 70. Statuta propisano je da područje i granice mjesnih odbora, način njihove promjene, sjedišta pojedinih mjesnih odbora te sva pitanja vezana uz izbore i obavljanje dužnosti članova vijeća mjesnog odbora, uređuju se odlukom koju donosi Općinsko vijeće |
| **Svrha savjetovanja i cilj koji bi se prijedlogom želio postići**  | Cilj savjetovanja sa zainteresiranom javnošću je upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. |
| **Metoda savjetovanja** | Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. |
| **Rok zaprimanja odgovora i način na koji će biti pružena povratna informacija** | Savjetovanje je otvoreno od 20. rujna do 20. listopada 2022. godine. Povratne informacije bit će pružene putem Izvješća o provedenom savjetovanju, koje će se po zaključenju savjetovanja objaviti na web stranici kao prilog savjetovanja. |
| **Ime, adresa, broj telefona i e-mail adresa osobe kojoj se sudionici savjetovanja mogu obratiti za dodatne upite**  | Za sve dodatne upite, sudionici savjetovanja mogu se obratiti Nataši Kleković, pisanim putem na e-mail adresu: natasa.klekovic@punat.hr ili poštom na adresu Općine Punat, Novi put 2, 51521 Punat. |
| **Zahtjev onima koji sudjeluju u savjetovanju** | Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te jesu li koga posebno dodatno konzultirali - sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. |
| **Dostupnost odgovora** | Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj tko je poslao odgovor tražio da podaci ostanu povjerljivi. |
|  |  |
| **Pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala!** |